

**MUNICIPIUL TÂRGU MUREŞ**

**ROMÂNIA – 540026 Târgu Mureş, Piaţa Victoriei nr. 3**

**Tel: 00-40-265-268.330♦Fax: 00-40-265-269.571**

**e-mail:** secretar@tirgumures.ro **www.tirgumures.ro**

**Nr. 6.513 din 31 ianuarie 2020**

***Data publicării pe site: 31.01.2020***

***A N U N Ț***

*În conformitate cu prevederile art. 7 Legii nr. 52/2003, privind transparenţa decizională în administraţia publică, republicată, se aduce la cunoştinţa publică următorul proiect de act normativ:*

***„Proiect de hotărâre privind aprobarea cuantumului unor taxe percepute prin Serviciul fond funciar şi registrul agricol”***

***Proiectul de hotărâre, mai sus amintit, cu documentaţia de bază poate fi consultat:***

      *pe pagina de internet a instituţiei Municipiului Târgu Mureş* [*www.tirgumures.ro/Administraţia*](http://www.tirgumures.ro/Administra%C5%A3ia) *locală/Consiliul Local/Transparenţă Decizională (acte normative)*

      *la sediul instituţiei, P-ţa Victoriei, nr.3 (panoul de afişaj)*

      *proiectul de act normativ se poate obține în copie, pe bază de cerere depusă la Serviciul Relaţii cu publicul*

***Propunerile, sugestiile, opiniile*** *cu valoare de recomandare privind proiectul de act normativ supus consultării publice se pot depune până la data de*  ***10 februarie 2020*** *pe baza formularului de colectare de recomandări:*

*1.      la Registratura instituției din Târgu Mureş, P-ţa Victoriei, nr.3;*

*2.      ca mesaj în format electronic la adresa de e-mail infopublic@tirgumures.ro*

***Formularul de recomandări*** *poate fi descărcat de pe pagina de internet a instituției,* [*www.tirgumures.ro*](http://www.tirgumures.ro)*/Administraţia locală/Consiliu Local/ Transparenţă Decizională (acte normative)/Formular de recomandări sau poate fi ridicat de la sediul instituției: P-ţa Victoriei, nr.3, camera 13 – Serviciul Relaţii cu publicul.*

***Materialele transmise*** *vor purta mențiunea:*

*Propuneri privind dezbaterea publică referitoare la proiectul de act normativ:* ”***Proiect de hotărâre privind aprobarea cuantumului unor taxe percepute prin Serviciul fond funciar şi registrul agricol” ”***

*Propunerile trimise vor fi publicate pe pagina de internet a Municipiului Târgu Mureş* [*www.tirgumures.ro*](http://www.tirgumures.ro) */Administraţia locală/Consiliu local/ Transparenţă Decizională (acte normative)/Propuneri,sugestii,opinii cu valoare de recomandare*

 *Pentru cei interesați există și posibilitatea organizării unei întâlniri în care să se dezbată public proiectele de acte normative, în cazul în care acest lucru este cerut în scris de către o asociație legal constituită sau de către o asociație legal constituită sau de către o altă autoritate publică până la data de* ***10 februarie 2020.***

***Pentru informații suplimentare vă stăm la dispoziție la telefon 0265.269571.***

**p.Secretar General al Municipiului Târgu Mureş,**

**Director executiv D.J.C.A.A.P.L.**

 **Buculei Dianora-Monica**

 **Întocmit,**

**R O M Â N I A** (nu produce efecte juridice)\*

**JUDEŢUL MUREŞ**

**DIRECŢIA JURIDICĂ, CONTENCIOS ADMINISTRATIV ȘI ADMISTRAȚIE PUBLICĂ LOCALĂ**

**SERVICIUL FOND FUNCIAR ȘI REGISTRU AGRICOL**

**Nr. 3102 din 17.01. 2020 Iniţiator**

 **PRIMAR**

**Dr. Dorin Florea**

**REFERAT DE APROBARE**

privind aprobarea cuantumului unor taxe percepute prin Serviciul Fond Funciar și Registru Agricol

 I. Prin Legea nr. 145/2014, pentru stabilirea unor masuri de reglementare a pieței produselor din sectorul agricol, a fost reglementat modul de desfășurare a activităților economice, de valorificare de către producătorii agricoli, persoane fizice, a produselor agricole proprii și de exercitare a comerțului cu aceste produse și totodată stabilește noile documente care trebuie deținute de cei care desfășoară astfel de activități și anume:

 a) Atestatul de producător - documentul eliberat persoanei fizice care desfășoară activitate economică în sectorul agricol si care atestă calitatea de producător agricol persoană fizică si se eliberează de primarii.

 b) Carnetul de comercializare a produselor din sectorul agricol - documentul utilizat de persoana fizică care deține atestat de producător pentru exercitarea actului de comerț cu ridicata sau comerț cu amănuntul a produselor agricole obținute in ferma /gospodăria proprie.

Costurile generate de tipărirea acestor documente, potrivit art. 5 alin 2 din Legea nr. 145/2014, se suportă de consiliile județene, iar sumele cheltuite de acestea se recuperează prin grija primarilor din sumele achitate de solicitanți pentru eliberarea acestora, stabilite prin hotărâri ale autorității deliberative la propunerea autorității executive.

Având în vedere noile modificări aduse legii nr. 145/2014, prin Legea nr. 70/2018, O.U.G. nr. 27/2018 aprobată cu modificări prin Legea nr. 170/2018 raportat la termenele de valabilitate ale atestatului de producător și carnetului de comercializare care a fost stabilită la 7 ani, cât și adresa Consiliului Județean Mureș nr. 9427/18.05.2018, privind prețurile comunicate raportat la atestatele și carnetele de comercializare ( atestatul de producător costă 3 lei fără TVA, iar carnetul de comercializare 20 lei fără TVA), propunem stabilirea taxei locale pentru eliberarea documentelor sus menționate după cum urmează:

* Taxa pentru eliberarea atestatului de producător - de 10 de lei;
* Taxa pentru eliberarea carnetului de comercializare a produselor din sectorul agricol - 25 de lei.

II.Pentru anul 2020 propunem următoarele taxe privind serviciile prestate de Serviciul Fond Funciar şi Registrul Agricol respectiv :

 Taxa pentru eliberarea adeverințelor după Registru agricol – 15 lei

 Taxa pentru eliberarea copiilor de pe acte din domeniul agricol, planuri și hărți cadastrale - 15 lei

**Direcția Juridică, Contencios Administrativ și Administrație Publică Locală**

**Serviciul Fond Funciar și Registru Agricol**

**Director executiv D.J.C.A.A.P.L.**

**Buculei Dianora Monica**

 **Aviz favorabil al**

 **Direcției Impozite și Taxe Locale**

 **dr. Szoverfi Vasile**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

 Proiect

  **(nu produce efecte juridice) \***

 **Iniţiator**

 **PRIMAR**

**Dr. Dorin Florea**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2020**

**privind aprobarea cuantumului unor taxe speciale percepute prin Serviciul Fond Funciar și Registru Agricol**

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

1. Referatul de aprobare nr. 3102 din 17.01.2020 iniţiat de Primar prin Direcţia Juridică Contencios Administrativ și Administrație Publică Locală-Serviciul Fond Funciar și Registru Agricol, privind aprobarea cuantumului unor taxe speciale percepute prin Serviciul Fond Funciar și Registru Agricol
2. Avizul favorabil al Direcției Impozite și Taxe Locale
3. Raportul Comisiilor de specialitate din cadrul Consiliului local municipal Târgu Mureş

 **În conformitate cu prevederile :**

* art. 5 alin. 2 din Legea nr. 145/2104 pentru stabilirea unor măsuri de reglementare a pieței produselor din sectorul agricol, cât și cele ale art. 475 alin. 2, 484, 486 alin. 5 și 491 din Legea nr. 227/2015 privind Codul fiscal și în conformitate cu art. 30 alin.2 din Legea nr. 273/2006 – privind finanțele locale, cu modificările și completările ulterioare,
* Legii nr. 24/2004 privind normele de tehnică legislativă pentru elaborarea actelor normative, republicată, a Legii nr. 52/2003 privind transparenţa decizională în administraţia publică, republicată,
* art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ,

**H o t ă r ă ş t e** :

**Art. 1.** Se aprobă cuantumul unor taxe speciale percepute prin Serviciul Fond Funciar și Registru Agricol, după cum urmează:

- Taxa pentru eliberarea adeverințelor după Registrul agricol – 15 lei;

- Taxa pentru eliberarea copiilor de pe acte din domeniul agricol, planuri și hărți cadastrale – 15 lei ;

 - Taxa pentru eliberarea atestatului de producător – 10 lei;

 - Taxa pentru eliberarea carnetului de comercializare a produselor din sectorul agricol - 25 de lei;

**Art. 2.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Serviciul Fond Funciar și Registru Agricol și Direcția Impozite și Taxe Locale.

**Art. 3.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 4.** Prezenta hotărâre se comunică - Serviciului Fond Funciar și Registru Agricol

 - Direcției Impozite și Taxe Locale

 **Viză de legalitate**

 **p. Secretarul general al Municipiului Târgu Mureş,**

 **Director executiv D.J.C.A.A.P.L.**

 **Buculei Dianora-Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**